vojus, 

Mūsų redaktoriaus byla. 


Šio mėnesio 18 dieną rytą eidamas 
pro Vilniaus teismų rūmus, netikėtai pa- 
mačiau jau duryse, dabartinį „Vilniaus 
Rytojaus“ redaktorių, p. Julių Naviką. 
„Spaudos bylą šiandien turės — pama- 
niau. Nutariau užeiti ir persitikrinti. 
Pasirodo, iš tiesų Apygardos Teismo 
dienotvarkėj įtraukta šio senelio byla. 
Užmiršęs visus dienos reikalus, nutariau 
pirmą kartą pasiklausyti, kaip bus tei- 
siamas mūsų laikraščio redaktorius. 

Štai skambutis praneša, jog artinasi 
teismas. Visi surimtėja. Teisėjai, proku- 
roras ir sekretorius užima savo vietas. 
Teismo pirmininkas patikrina liūdininkus 
ir kitus reikalingus šiai bylai asmenis. 
Pasirodo vienas lietuvių kalbos vertėjas 
ir spaustuvės vedėjas neatvyko. 

Paskaitomas kaltiuamasis aktas. Pa- 
aiškėja, kad J. Navikas yra kaltinamas 
už straipsnį „Mūsų padėties rimtumas“, 
kuris tilpo dar 1928 m. rugsėjo 28 d. 
jo redaguojamo „Kelio“ 38 n-ry. Teisme 
garsiai skaitomi lietuviškai šie žodžiai: 
„Ir tik susidėjus su lenkais, lietuvių tauta 
užsikrėtė palaidumu ir dezorganizacija 
nuo ko galutinai, amžiams bėgant, su- 
menkėjo ir tik pereitame šimtmetyje vėl 
pradėjo busti iš gilaus letargo, miego. 
Bei-ir-tuomet-mūsų vadinamieji „broliai“ 
migdė mūs kiek galėdami, o nieko nej- 
manydami, juokėsi iš mūsų atgimimo, 
tyčiojosi prasivardžiuodami mus ir net gi 
vadindami išdavikais vien už tat, kad 
nenorėjome jiems toliau vergauti ir būti 
pastumdėliais“, - 

Teismas aiškina J. Navikui, kad šioje 
ištraukoje esąs kurstymas lietuvių prieš 
lenkus. Prokuroras trumpai prašo 
bausti baudžiamojo kodekso 129 $. 

Ima kalbėti J. Naviko gynėja. Ji visų 
pirma aiškiai pabrėžia, kad minėtai straip- 
snio išttaukai negalima visai esą prikišti 
kurstymo lietuvių prieš lenkus. Anot jos, 
kurstymas galėtų būti tik tada, jei būtų 
raginama keršyti, grūmoti, arba kaž ką 
daryti prievartos (gwałt) keliu. To gi mi- 
nėtuose žodžiuose visai nėra. Tam pa- 
remti gynėja perskaito atatinkamą ilgoką 
teisių straipsnį. Po to gynėja vėl aiškina, 
kad minėtoj ištraukoj negalima įžiūrėti 
prasikaltimo dar ir iš to atžvilgio, kad 
ten kalbama apie senus laikus, kurie Su 
dabartimi neturi nieko bendro. „Ar gi 
galima būtų — sako gynėja — kaltinti 
tą, kuris dabar imtųsi net faktais išrodi- 
nėti, kad prieš šimtus metų lenkų tau- 
toje dėjosi nepagirtinų dalykų?“ Gale 
gynėja padaro išvadą, kad esą negalima 
panašiame dalyke kaltinti „Kelio“ redak- 
toriaus J. Naviko — ir prašo jį visai 
išteisinti. 

Teismas išeina pasitarti, 

Pagalios skaitomas teismo nutarimas, 
kuriuo buvęs „Kelio“ redaktorius J. Na- 
vikas už aukščiau minėtus žodžius pri- 
pažįstamas kaltu ir nuteisiamas vieną 
mėnesį kalėti. + 


— Anglų parlamente vyriausybė pa- 
reiškė, kad Rusija skolinga anglams apie 
4 milijardus aukso rublių. Nenuostobu, 
kodel bolševikai, prisidengią gražiais 
obalsiais nenori mokėti savo skolų. 

— Sovietai skiria Anglijon pasiuntiniu 
Sokolnikovą, žibalo sindikato pirminin- 
ką. Šis paskyrimas rodo, kad bolševi- 
kai sieks prie kuo didžiausio prekybos 
santykių išplėtimo. i 

— Atlanto vandenyne siaučia smar- 
kios audros; laivams gręsia didelis pa- 


i 


-REDAKCIJA straipsnius ir korespondencijas taiso ir 
trumpina savo nuožiūra. Nespausdintas koresponden- 
cijas ir smulkesnius straipsnius naikina 

Rankraščių savo lėšomis negrąžina, 


Vilniaus klausimu. 


Nesenai minėjome, kad Lenkijos už- 
sienių reikalų ministerijos Rytų skyriaus 
viršininkas p. Hotowko viešėdamas Ry- 
goje davė lietuvių žurnalistui pareiškimą. 
Jame tarp kitko buvo pasakyta, kad 
Lenkija Vilniaus atžvilgiu neturinti jokio 
plano. Tuo tarpu didžiausio ir rimčiausio 
vokiečių laikraščio „Berliner Tageblatt“ 
Kauno korespondentas praneša, kad 
„Lenkijos U.R M. Rytų skyriaus viršinin- 
kas p. Hołówko, kuris dabar yra Rygo- 
je, kalbėdamas su lietuvių koresponden- 
tų, pareiškė, kad lietuvių pasiūlymai 
užmegsti prekybos santykius nėra realūs. 
Tų pasiūlymų dalį galima būtų priimti, 
jei Lietuva sutiktų užmegsti konsulari- 
nius samMtykius, Vilniaus klausimas negali 
kenkti, nes Lenkija yra pasiruošiusi jį, 
kaipo atvirą klausimą (da Polen bereit 


sei, sie als offene Frage anzuerkennen) 
ir ateičiai palikti, kaipo ginčą“. 

Del to vokiečių laikraščio pranešimo, 
lenkų endekų spauda kelia triukšmą, rei- 
kalaudama išaiškinti kompetentingų vei- 
ksnių, kaip iš tiesų yra kalbėjęs p. Ho- 
łówko. Kartu tos pakraipos lenkų spau- 
da primena, kad kaip garsioj 1927 m. 
XII 10 d. Tautų Sąjungos rezoliucijoj, 
kur sakoina, kad, 

„Taryba pareiškia, jog ta rezoliucija 
nė kiek neliečia klausimų, kuriais abiejų 
Vyriausybų pažiūros skiriasi“, taip ir 
vėlesnis lenkų-lietuvių ginčo referentas, 
Olandų ministeris p. Von. Blocklandas 
savo pranešime pravedęs panašią mintį. 

Iš viso to išeina, kad Vilniaus klausi- 
mas iki šiolei vis dar neišspręstas, pa- 
silieka atviras. 


Dar apie Lietuvos politiką. 


(Iš laikraštininkų  pasikalbėjimo su Dr. Zaunium.) 


Siekdama savo užsienių politikos 
idealų, Lietuva pirmiausia turi stiprėti 
viduje, t. y. palaikyti gerą vidaus tvarką, 
šviesti savo gyventojus, ugdyti jų tarpe 
vieningą Rusistatymą ir platų savo tau- 
tos reikalų supratimą. Tai yra pagrin- 
das, kuriuo galima pasiremti politigiuo- 
se ir diplomatiniuose santykiuose su ki- 
tomis valstybėmis. Tų santykių stiprini- 
mas ir plėtimas yra užsienių reikalų 
ministerijos pirmasis uždavinys. 

Savo santykiuose su užsieniais mes 
turime siekti, kur tik galima, gero su- 
gyvenimo su visais savo kaimynais, ta- 
čiau gindami visų stropumų kiekvieną 
savo teisėtą reikalavimą. Man atrodo, 
kad santykiuose su užsieniais geriausias 
kooperavimo, sugyvenimo, o kartu ir 
kovos už savo teises metodas yra mūsų 
užsienių politikos aiškumas ir nedvi- 
prasmiškumas. Mano nuomone, iš pu- 


siau ištartų, ar tiktai duotų suprasti min- 
čių ir nusistatymų mažai valstybei gali 
būti tik nuostolių; pirmiausia jau todėl, 
kad neaiškumai mums priešingai nusis- 
tačiusių jėgų visuomet yra išnaudojami 
įtarimams, piktų gandų skleidimams ir 
tuo pačiu duoda geriausios medžiagos 
mums kenksmingai propagandai, kuriai 
atremti maža valstybė ne visada galį tu- 
rėti pakankamai stiprų aparatą. Aiškiai 
parodę savo užsieniu politikos linkmę, 
mes, tiesa, turėsime daug priešų, kurių 
mums ir taip netrūksta. Bet, kita vertus, 
įsigysime ir vieną kitą draugą. Lietuva 
privalo vesti tik lietuvišką užsienių po- 
litiką. Kiekvienos valstybės užsienių po- 
litiką, tuo labiau Lietuvos, pirmoje eilė- 
je nustato ne tas ar kitas asmuo, O gy- 
vieji tautos reikalai. Todėl svarbiausias 
kiekvieno užsienių reikalų miaisterio 
uždavinys yra gyvai justi tautos pulsą. 


Aplink Seimą. 


Lapkričio 19 d. Varšuvoje įvyko di- 
delis vyriausybės šalininkų susirinki- 
mas, kuriame dalyvavo daugiau 2000 
žmonių. Tame susirinkime ilgą prakalbą 
yra pasakęs Lenkijos ministerių pirmi- 
ninkas p. Switalski's. Savo prakalbos 
pradžioje p. Switalski's nurodė, kad da- 
bartinė konstitucija yra pripuolamas pa- 
daras; ją tveriant Seime grūmėsi nepa- 
lankūs marš. Pilsudskiui dešinieji su 
kairiaisiais, kurie tuomet buvo stačiai 
sužavėti juo; dešinieji, prisivengdami, 
kad marš. Pilsudskis neliktų prezi- 
dentu, dėjo visas pastangas seimo 
galios praplėtimui, kairieji negalėjo 
tam priešintis, nes tai sutiko ir su 
jų parlamentarizmo pažiūromis. Gyve- 
nimas parodė, kad konstitucija ne- 
vykusi; ją reikia keisti ta prasme, kad 
sustiprinus Prezidento 'ir vyriausybės 
reikšmę valstybės gyvenime. Tačiau sei- 
mas nenorįs siaurinti savo teisių. Opo- 
zicija seime griebiasi visų priemonių, 


„ kad tik vilkinti konstitucijos reviziją, nors 


pats seimas prarado ryšį su plačiomis 
gyventojų masėmis, Toliau p. Switalskis, 
palyginęs Lenkijos seimą su Prancūzijos 
ir Anglijos parlamentais, priėjo išvados, 


kad Lenkijos seime jokiu būdu negalima 
sudaryti pastovios daugumos ir pasto- 
vios vyriausybės. Todel ir reikia, anot 
jo, atiduoti valdžią į stiprias rankas, 
kurios valdytų ir tvarkytų šalį. To gali- 
ma pasiekti be sukrėtimo, jei seimas pri- 
pažins ir supras iškeltą šį dėsnį. „Tačiau, 
jei sutiksime — baigia p. Switalskis — 
užsispyrimą ir nenorą, negalėsime išven- 
gti didesnio trynimosi. Neišsižadėsime 
kovos įgyvendinti mūsų svarbiausį su- 
manymą net ir tuomet, jei nesurasime 
seime daugumos, kuri paremtų konsti- 
tucijos revizijos klausimą. Toje kovoje 
pergalėjimas priklauso nuo mūsų. Marš. 
Pilsudskio šalininkai, jojo vedami, suge- 
bės nugalėti visus sunkumus, ir konsti- 
cijos reviziją atliks.“ 

Po to, berods, reikia laukti svarbių 
įvykių. Jų butų galima išvengti, jei sei- 
mas nusileistų Vyriausybei ir pat imtųs 
svarstyti bebekų patiektą konstitucijos 
pakeitimo sumanymą. Tačiau sprendžia- 
muoju momentų gali atsirasti ir metikė- 
ta išeitis iš susidariusios painiavos. Mės 
ne kartą tai matėme ir niekas nesistebė- 
jo, išskyrus gal tik vilniškius monarchi- 
stus. 


Į NAUJUS SKAITYTOJUS. 


Kas užsisakys „Vilniaus Rytojų“ 1930 metams dar lapkričio mėnesį 
ir atsiųs prenumeratą, tas gaus mūsų laikraštį ištisą gruodžio mėnesį 


DOVANAI. 


Naujus skaitytojus prašome pasiskubinti užsirašyti „Viln. a 


ADMINISTRACIJA: 


PRENUMERATA: Metams—4 auks., pusei metų —2 aks, 
3 mėn.—1 auksinas. Atskiro numerio kaina 10 skat 
Užsienyje metams 1 doleris. 

Užsisakyti galima nemažiau kaip 3 mėnesiams. 


POLITIKOS APŽVALGA. 


Vokletijoježipo Strezemano mirties 
eina smarki kova tarp partijų. Dabar 
Vokietijos parlamente didžiumą sudaro 
liaudies, „centro“ (katalikai) ir socialde- 
mokratų partijos. Kuomet šis blokas 
tvėrėsi, visi buvo tos nuomonės, kad jis 
ilgai neišsilaikys; tačiau apsivylė. Dabar 
vokiečiai tautininkai pradėjo varyti smar- 
kią agitaciją prieš dabartinį bloką, pri- 


' vedė prie plebiscito del Jungo plano ir 


bendrai slekia sudaryti parlamente nau- 
ją bloką, kurian įeitų jie, liaudies ir 
centro partija. Reikia pripažinti, kad vo- 
kiečių tautininkams jų darbas kol kas 
sekasi. Centre jau pasigirdo balsų, kad 
metas jau mesti bičiuliautis su socialis- 
tais; liaudies partija taipogi svyruoja, 
mes ir ji nepatenkinta socialdemokratais. 
Jei tautininkams pasiseks galutinai iš- 
stumti socialdemokratus iš valdžios ir 
patiems užimti jų vietą, tai reikia lauk 
ti, kad Vokletijos užsienio politika nueis 
kitais keliais. Jau dabar vienas centro 
partijos vadų pralotas Kaas yra pareiš- 
kes, tiesa švelnioje formoje, kad vokie- 
čiai ateityje nesivaržys reikalauti ne tik 
rytų sienų pertvarkymo, bet ir vakarų 
su Prancūzija. Kaaso pareiškimai tie- 
siog talko į Versalės sutartį. 

Lenkijos seimas; kaip žinome. pa- 
leistas 30 dienų. Seimo paleidimo prie- 
žastis—mažas nesusipratimas del kari- 
niaky atsilankymo seimo prieangyje, 
Bet, iš tikrųjų, ne tame glūdi vyriausy- 
bės ir seimo nesusipratimų priežastys, 
Senai, dar prieš gegužės perversmą, en- 
deal seime kėlė balsą, kad, girdi, rei» 
kia pakeisti dabartinė konstitučija. Tuo 
met seime jie ir vyravo ir norėjo kon- 
stitueiją taip pakeisti, kad pilnais val- 
stybės šeimininkais būtų vieni lenkai, o 
jų tarpe pirmais jie — endekai. Tačiau 
jų planai žlugo, seimas po gegužės per- 
versmo nustojo reikšmės. Šusirinkęs 
naujas seimas atsargiai žingsnis po 
žingsnio ėjo prie prarastos reikšmės 
atvadavimo, ir tai jam dalinai pasisekė. 
Tuomet seime pradėjo vis garsiau kal- 
bėti apie konstitucijos pakeitimą šių 
dienų vyriausybės šalininkai bebekai, 
Jie nori sustiprinti valstybės prezidento 
ir vyriausybės valdžią seimo sąskaiton. 
Tokiam sumanymui karštai priešinasi 
endekai, pepeesai ir visos taip vadina- 
mos valstiečių partijos, kurios kariu su- 
daro seime didžiumą. Vyriausybė, maty- 
dama, kad seime geruoju savo sumany- 
mo nepravesianti, seimą paleido 30 d. 
Per tas dienas abi pusės stengiasi visuo- 
menės nuomonę pakreipti savo pusėn. 
Babekai daro visa, kad suskaldžius en- 
dekus ir pepeesus. Nesenai buvo su- 
kviestas Krokuve gelžkelių mašinistų 
susivažiavimas, kuris pasisakė už vy- 
riausybę. Varšuvoje buvo labai iškil- 
mingas katalikų studentų, kurie palaiko 
vyriausybę, kongresas. Nesnaudžia, ži- 
noma, ir opozicija. Žodžių. abi pusės 
per tas dienas veda nematomą, bet la- 
bai įtemptą darbą. Neužilgo seimas su- 
sirinks į posėdžius ir pamatysime, kiek 
jojo ūpas bus atslūgęs, Daug kas lau- 
kia svarbių įvykių. Mums nuo to nei 
Šalta nei šilta. f i 


— Švedijos sostinėje Stokgolme po- 
sėdžiauja komunistų kongresas, kurie 
neina išvien su rusais bolševikais. 

— Vulkanas Santa Marija jau palai- 
dojo 700 žmonių. Vulkanas jau aprimsta. 

— Netolimoj ateityj prancūzų mini 
steris pirmininkas Tardieu vyks ltaHjon 
aplankyti karaHaus ir Mussolini, 

Vatikanas dabar. 


Nauja Popiežiaus valstybė yra ma- 
žiausia, O vienok galingiausia- pasaulyje. 
Kaip žinome, nauja valstybė atsirado 
pasirašius šių metų vasario mėn. taip 
vadinamąją Laterano sutartį tarp Apašta- 
liškojo 'Sosto ir Italijos. Sutartis galuti- 
nai patvirtinta gegužės 27 d. Vatikano 
valstybės plotas lygus didesniam sodžiaus 
ūkiui. Be to jam priklauso kai kurios 
bazilikos ir rūmai, išmėtyti Ryme ir už 
Rymo ribų, jie naudojasi taipogi ekste- 
ritorijalumo teisėmis. Vatikano valstybėje 
priskaitoma apie 500 piliečių: kardinolų. 
pralotų Ir kunigų ir tarnų su jų šeimy- 
nomis. Šv. Tėvas yra neribotas tos val- 
stybės valdovas. Dvasinė valdžia atiduota 
generaliniam vikarui; pasaulinė valdžia— 
į gubernatoriaus rankas, tvarką viduje 
palaiko žandarmerija iš šveicarų ir rūmų 
gvardija. 

Atgavus nepriklausomybę, Popiežiaus 
valstybėje tuojau prasidėjo naujas gyve- 
nimas. Pradėta tuojau statyti gelžkelio 
stotį, kurią manoma sujungti su Italijos 
gelžkeliais; neužilgo bus įrengta stotis 
aeroplanams; įtaisyta telefonai, telegra- 


fas ir pačias; išleisti savo pačio ženklai 
(markės); šiuo metu pradėta darbai prie 
radio stoties įrengimo; čia darbuojasi 
inžinieriai amerikiečiai, kurie susirūpinę 
įkarti galingiausią radio stotį, kad jį būtų 
girdima visame pasaulyje. 

Kartu su vidujinėmis atamainomis 
įvyko ir išorinės. Su Italija padarytas 
konkordatas ir pradėti diplomatiniai 
santykiai; ltalijos vyriausybė pažadėjo 
panaikinti civiles sutuoktuves ir įvesti 
tikybos mokymą pradžios ir vidurinėse 
mokyklose; prie Italijos karaliaus paskir- 
tas nuncijus ir į Vatikaną — Italijos pa- 
siuntinys. 

Šiasvisas atamainas nevieni katalikai su- 
tiko dideliu džiaugsmu, Ir nekatalikai pa- 
sveikino Popiežių. Tik bolševikai ir komu- 
nistai šnairuoja ir negali apsiprasti su 
šiais įvykusiais faktais. Popiežių nepri- 
klausomybė dar labiau iškėlėjų reik- 
šmę viso pasaulio akyse. Nors Vatika- 
no valstybei trūksta fizinės galybės, bet 
jos moralė galybė neginčijama. Popie- 
žių balso klauso 300 milijonų žmonių 
visose pasaulio dalyse. 


Šv. Tėvo pagerbimas 


Vatikano rūmų salėje Benedizioni, 
esant Sv. Tėvui, įvyko lapkričio 5 d. 
akademija, pašvęsta Popiežiaus 50 m. 
kunigavimo jubiliejaus pagerbimui. Aka- 
demijos metu buvo Propaganda Fide au- 
klėtinių prakalbos, pasakytos 30 įvairio- 
mis kalbomis. Per pertraukas auklėti- 
niai pagiedojo muzikos klasikų kūrinius. 

Toje akademijoje dalyvavo dvidešimts 
kardinolų, diplomatinis korpusas ir 


daug žymių asmenų. Po prakalbų šv. 
Tėvas, įmdamas pagrindan Šventojo 
Rašto žodžius; „Kiekviena kalba šlovina 
Tave, Viešpatie“ prabilo į Propaganda 
Fide seminarijos auklėtinius, nurodyda- 
mas didelę svarbą, kurią Sutvėrėjas ski- 
ria žmonijos kalboms, ir kartu raginda- 
mas juos uoliai mokintis jų, kad nelik- 
tų ganytojais — nebyliais, 


Iš Tverečiaus padangės. 


Ūkininkų būklė. 


Šių metų derlius daug geresnis, negu 
pernai. Bet ūkininkų būklė vistiek sunki, 
jo prekės visai pigios, o reikalų daugybė. 
Pav., rugių pūdui mokama 3,50 sk. iki 
4 auks., bulvių 70 sk., karvės irgi visai 
pigios, — už 200 auks. galima gera kar- 
vę pirkti. Pereitais metais ūkininkai tu- 
rėdavo gero pelno iš linų; už gerų linų 
pidą mokėdavo net 50 auks., O šiemet 
kainos visai nukrito; už pūdą linų mo- 
kama nuo 5 iki 20 auks. bet ūkininkai 
nenori tikėti, kad būtų tokios žemos 
kainos užrubežyje. Bat nuvažiavę į Adu- 


tiškį ar į Vidžius, kur eina didesnė pre- 
kyba linais, įsitikina, kaip Žmonės patys 
neša ir siūlo savo linus vieninteliams 
pirkėjams — žydams. Siems gi nėra rei- 
kalo mokėti aukštos kainos. O ūkininką 
verčia parduoti gyvas reikalas. 


Todel būtų pageidaujama, kad Lietu- 
vių Ukio Dr-ja įsteigtų savo punktus 
Adutišky ir Vidžiuose. Tiesa, ne lengvas 
čia yra darbas ir reikalauja gerų speci- 
jalistų žinovų, bet kol savų neturime, 
man rodos, galima būtų susitarti su linų 
prekybos firmomis, kurios galėtų atsiųsti 
savo žmogų žinovą, bei instruktorių, 


Dydysis Lietuvos Kunigaikštis Keistutis. 


(1315 — 1382). 


Keistutis — Didysis Kunigaikštis. 


Prieš, negu aprašinėti Keistučio ta- 
pimą vyriausiu visos Lietuvos valdovu 
ir pagalios jo tragingos mirties faktus, 
reikia pažvelgti į bendrą mūsų tėvynės 
tuo laiku padėtį. 3 

Gediminas -prieš savo mirtj (krito 
viename kruviniausių mušių su kryžiuo- 
čiais ties Vėliona 1341 m.), rodosi pas- 
kyręs — tikrai, dėja, apie tai nežinome— 
savo įdėdiniu jauniausį sūnų (kurs gal 
už tai, kad buvo visų jauniausis, - gavo 
vardą Jaunučio), Jaunutis tuoj po tėvo 
mirties 1341 m. pasiskelbia Didžiuoju Ku- 
nigaikščiu. Valdo jis betarpiai Lietuvos 
centrą — Vilnių, Ašmeną, Ukmergę, Bra- 
slavę ir t.t. Vyresni broliai tam neprieš- 
tarauja, iš to matyt, "kad iš tikro.tokio 
būta Gedimino noro. 

Tačiau greit paaiškėjo, jog Jaunutis 
netinka tokiai atsakomingai vietai užimti. 
Trūksta jam brolių ir bajorų tarpe orū- 
mo ir, kas svarbiausia prityrimo ir su- 
manumo. - AT 

Lenkai, o ypač kryžiuočiai pastebėję, 
kad Lietuvos vairas pateko į silpnas ran- 
kas, skuba tuomi pasinaudoti. 

Lenkai pradeda pulti Liubartą — Pie- 
tų Lietuvos Kunigaikštį, Kryžiuočiai — 
Vakarų Lietuvą. Tuomet du gabiausiu 
Gedimino sūnu — Keistutis ir Algirdas 
(pirmas lig šiol valdęs Žiemaitiją, antras 
Vitebsko, kunigaikštiją ir Krėvės kraštą) 


bi 
"Aa! 


— matydami savo tėvynei didį pavojų 
ir suprasdami Jaunutį perdaug silpną, 
kad galėtų pajėgti apginti Lietuvą, nuta- 
rė iškelti jį iš Vilniaus ir patiems stoti 
Lietuvos priešaky. 

Šis sumanymas buvo įvykintas 1345 
m., vadinas, po ketverių Jaunučio valdy- 
mo metų. 

Algirdas tampa pakeltas vyriausiu vi- 
sos Lietuvos valdovu, kurio visi broliai 
ir šiaip kunigaikščiai privalo klausyti; 
Keistutis gi užima ypatingą, iki šiam lai- 
kui Lietuvoje nežinomą, poziciją — Di- 
džiojo Kunigaikščio sandraugoj. Didysis 
Kunig. be Keistučio nieko svarbesnio ne- 
daro, o ką abudu užkariauna dalinasi 
pusiau, 

Buvo tai nepaprasta Dievo Apveizdos 
malonė Lietuvai, apgultai iš visų pusių 
galingų priešų, tykojančių jos pražūties 
(ir tai greitos), kad dalykai virto taip, o 
nekitaip. Algirdas — sumanus tvarkyto- 
jas ir valdovas, Keistutis — drąsus ir 
akylas vadas-karžygis. 

Vienas antrą šelpdami ir iš vieno eida- 
mi, juodu ne tiktai kad nenustojo nė 
vieno, tėvo palikto, žemės sklypelio, bet 
dar Lietuvą praplatino. 

Bet 1377 m. Algirdas miršta Vilniuje 
ir čia pat sudegintas stabmeldžių papro- 
čiu ant aukšto laužo, šarvuotas, su karo 
žirgu ir t.t. Vaidilos, aplinkui stovėdami 
ir mėtydami į ugnį lokių ir lūšių nagus 
(tikėta, kad keliaunant po mirties į dan- 

LIETUVOJE TVARKOMA KARIŲ KAPAI. 


Lietuvoje karių ka- 
pams tvarkyti yra pa- 
skirta tam tikra komi- 
sija, kuri jau“ veikia 
keletą metų. Ji tvarko 
Lietuvos žuvusiųjų ir 
mirusiųjų karių ir net 
savo priešų kapus. 
Taip pat tvarkomi ir 
Ienkų karių kapai Ne- 
priklausomos Lietuvos 
teritorijos dalyje. 

* Įdėtame vaizdely ma- 
tome Daugirdiškių kai- 
mo (Trakų apskrit.) 
lauke prie Lietuvos ka- 
rių kapų ir žuvusio 
1920 m. X-18 dn. lenk 
kareivio Stanislovo cig 
dzevič'io gražiai sutva 
kytą kapą (vidurinis). 
Taipogi sutvarkyti len- 
kų karių kapai Varėnoje 
ir kitose vietose. 


ir supirkti linus; tuomet jų kainos žino- 
ma turėtų pakilti. Nauda ūkininkams iš 
to būtų didelė. Nors prekyba reikalauja 
daug pinigo, bet ūkininkai pasitikėtų sa- 
vo Ūkio Dr-ja ir galėtų duoti savo pre- 


kes be pinigų trumpam laikui. Tiesa, 
Ukio Dr-ja ne prekybos įstaiga, bet pa- 
tarpininkauti galėtų. Reikia neužmiršti, 
kad ūkininkui nepakanka mokėti gerai 
išauginti javus ir gyvulius, bet reikia su- 
rasti rinka, kur jis galėtų parduoti gera 
kaina, nes be pinigo ir savo ūkio pakelti 
negalės. 


Lietuvių Ukio Dr-jos vicepirmininko 
p. St. Špoko rūpesniu šiemet Ūkio Ratelių 
Pivoruose ir Kukutėliuose užvesti ban- 
dymo laukeliai rugiams, kviečiams ir 
pievoms. Be to, prie Kukutėlių Ūkio 
Ratelio įsteigta javų valymo punktas ir 
susipratę ūkininkai jam neša javus nuo 
visokių piktžclių valyi. Nustatyta visai 
pigi kaina už valymą: Ūkio Ratelio na- 
riui po 8 sk. už 16 kilg. (už pūdą), ne 
nariui dvigubai. Taipogi įsteigta ce- 
mento išdirbiniams d rbtuvėlė. Joje ga- 
minami „pustokai“ ir čerkos stogams. 
Namai iš „pustokų“ sveiki gyventi ir 
ne brangesni už medinius, juo labiau, 
kad miško priseina pirkti už keliasdešimts 
kilometrų. Stogai iš čerpių tuo geresni, 
kad mokama mažesnis draudimo moke- 
stis (strakuvka). Tokio stogo 1 kvadr. 
metras sveiia 16 kig. ir kainoja apie 
3 auks. Kiek teko girdėti, neturtingesni 
ūkininkai gali gauti ır išmokėjimui. 
iemet mūsų valsčiaus sodžiai, kurie 
stovi prie viešojo kelo. Tverečius, 
Bukliškė, Andrejevka ir Kukutėliai)išgrįsti 


gų reikės lipti į labzi aukštą ir statų 
kalną, tai jais bus galima užsistveit), 
raudomis garbino jo garsius ir didžius 
darbus. t 

Mirdamas Algirdas paliko 12 sūnų. 
Mylimiausias buvo Jogaila. Sutikus Kei- 
stučiui, kuriam teisėtai priklausė Didžiojo 
kunigaikščio paukštis, Jogaila, sulig Al- 
girdo noro, liko paskirtas aukščiausiu 
Lietuvos valdovu. Keistutis gi, 1urėdamas 
omeny vien tėvynės gerovę, pasižadėjo 
brolėną šelpti patarimais ır kalaviju. 

Tačiau Jogaila pasirodė nevertas sa- 
vo didžiojo tėvo sūnus. Jis iš prigimties 
negilaus proto ir silpno būdo, pakliuvęs 
dargi blogon savo motinos ir arčiau ne- 
žinomo istorijoj, bet labai blogų palin- 
kimų žmogaus, Vaidilos: įiakon, pridarė 
Lietuvai daug žalos; priėjo net prie šlyk- 
ščiausių piktadarysčių. 

Dalykas tame, kad Vaidilos Keistutis 
neapkentė už liež/uvavimą ir žemą būdą. 
O tas, nemažiau neapkęsdamas, ir dar la- 
biau bijodamas „Lietuvos liūto“, ėmė 
įkalbinėti šiaudadūšiui Jogailai, kad, gir- 
di, Keistučiui trūksta tik aukščiausio val- 
dovo vardo: jo faktinai visi klausą ir 
gerbią, ir daug kas :tebesi Trakų kunig. 
(Keistučio) nuolaidumu, kuomet, būtent, 
Lietuvai yra labiausiai reikalingas ener- 
giškas ir prityręs šeimininkas; pagaliau— 
Keistutis iš tikro manąs nuversti Jogailą 
nuo sosto, . 

Keistutis, baigdamas garbingą savo 
amžių, apie tai visai nemanė, bet Jogai- 
lai nesunku buvo įkalbėti. 

Ir štai Jogaila pradeda išdaviko dar- 
bą varyti. Sudaro slaptą sutartį su ar- 


„matysim, kiek buvo verta toji priesaika) 


akmenimis. Žmonės šiek tiek turėjo už- 
darbio, bet paskutiniu laiku jau kelintas 
mėnuo negauna užmokesnio. Trūksta, 
sako, pinigų valdžios kasoje 

Sunki visų ūkininkų būklė, bet dar 
sunkesnė tų, kurių ūkiai karo metu bu- 
vo sunaikinti. Trobėsių atstatymui val- 
džia buvo pradėjusi šelpti pinigais ir 
medžiaga. Tas šelpimas toli gražu neap- 
rūpino žmonių trobėsiais, bet vistik buvo 
šis tas, — daugiau negu nieko. Žmonės 
tikėjosi, kad bus duodamos pašalpos, 
išėjo visai kitaip. Tai buvo ne pašalpos, 
bet paskolos. Dabar reikalaujama iš 
žmonių grąžinti ir dar su nuošimčiais 


Švietimas. 


Šiemet turime privatinių „Ryto“ mo- 
kyklų tik 2. Pernai turėjome dar 4. 
O 1923 m. turėjome 13. Jomis visas 
valsčius buvo nusėtas, lyg žvaigždėmis, 
kurios švietė į sodiečio samanotas luš- 
neles ir šildė mažų vaikelių sielas. 

Dabar turime 9 valdiškas mokyklas 
(Šiemet įsikūrė3); jose vietomis ir kate- 
kizmo mokoma lenkiškai. Mūsų valsčiuje 
yra arti 6000 lietuvių. 

Sakalėlis. 


— Čekoslovakijoje 'vis dar negali 
susidaryti vyriausybė; krizis tęsiasi jau 
tris savaites. 

„— Mirė vokiečių ekskaizerio sesuo 
Viktorija Zubkovienė, kuri buvo ištekė- 
jusi už rusų emigranto. Jos vyrą laidu- 
tovių metu policija suėmė. 


Šiausiais savo tėvynės priešais — kry- 
žiuočiais, prieš dėdę — Dievui siela kal- 
tą, Keistutį. 

Kryžiuočiai džiūgaudami pasinaudoja 
Lietuvos valdovų tarpe nesutikimais ir 
dabar, nebeturėdami pavojaus iš Jogai- 
los, ėmė baisiai pulti, visa naikindami, 
Keistutis greit pastebi keistą Jogailos 
elgesį ir ima jį įtarti sus'rišus su vokie- 
čiais; tačiau Vytautas savo jaunų dienų 
draugą Jogailą visuomet prieš savo tėvą 
užtardavo, nenorėdamas jokiu būdu ti- 
kėti, kad tasai drįstų susirišti su amži- 
pal tėvynės priešais dargi dėdės nenau- 

ai. 

Galop pasirodė, kad iš tikro taip 
būta. Tuomet Keistutis puola Vilnių ir jį 
paima. Jogaila nieko panašaus nesitikėjo | 
ir buvo suimtas su savo nedora motina | 
(Julijona); pakliūvo taip pat Keistučio 
rankosna Vaidilą ir sutarties su križiųuo- | 
čiais Originalas. Keistutis, didžiausiu visų | 
džiaugsmu lydimas, paskelbtas Didžiuoju 
kunigaikščiu 1381 m. 

Ko buvo vertas Jogaila, skaitytojai 
patys tepasako. Pasirodo vienok visai 
kitaip, negu imani protingai, reiktų ma- 
nyti, Jogaila nebuvo peraaug nubaustas: 
prisiekęs iškilmingiausiai (paskum pa- | 


nekelti kardo prieš savo dėdę ir jo klau- | 
syti, buvo iš kalėjimo paleistas ir gavo | 
ne tik pilną laisvę, bet Vitebską bei Krė- + 
vę valdyti, kuriuos kadaise valdė jo tėvas 
Algirdas. 

Dainų šventė 1930 metois. 


Sąryšy su Vytauto Didžiojo sukaktu- 
vėmis 1930 m. vasarą (apie rugpiūčio 
vidurį) rengiama trečioji visos Lietuvos 
dainų šventė. Nesenai tam tikslui Šaulių 
Sąjungos salėį įvyko Muzikos ir Dainos 
centro sąjungos sukviestas susirinkimas. 
Dalyvavo iš visos Lietuvos suvažiavę 54 
chorvedžiai-muzikai ir visų chorus turin- 
čių visuomenės organizacijų atstovai. 

ventėj dalyvauti jau užsirašė 86 provin- 
cijos chorai su, maždaug, 4.000 daini- 
ninkų. Užsirašinėjimas toliau tęsiamas 


Kauno muzikos mokykloj. Susirinkusieji 
susipažino su patiekta muzikos progra- 
ma ir ją aprobavo. Muzikų komisiją su- 
daro: kompozitorius J. Bendorius (pir- 
mininkas), J. Naujalis, J. Gruodis, A. 
Kačanauskas, J. Štarka ir kooptuotas 
N. Martinionis. Susirinkimas praėjo pa- 
kelta nuotaika ir patriotiškumo pilna 
vienybe. Susirinkimą sveikino Vyriausiojo 
Vytauto Didž. Komiteto pirminin. pulk. 
Brazulevičius. Susirinkimui pirmininkavo 
Kauno miesto burmistras p. J. Vileišis. 


Vai tu, girele! 


Vai tu, girele, 
Vai tu, žalioji, 
Dėl ko taip liūdi 
Dieną naktelę? 


Nes jau išskrenda 
Raibi paukšteliai. 


Nes jau išskrenda 
Raibi paukšteliai, 
Nes nebežaidžia 

Linksmai žvėreliai. 


Dėl ko taip liūdi 
Dieną naktelę 
Dėl ko neturi 
Zalių lapelių? Nes nebežaidžia 
Linksmai žvėreliai, 
Ir nedainuoja 

Jau piemenėliai. 


Dėl to aš liūdžiu 
Dieną naktelę, 


Dėl to neturiu 
alių lapelių, 
Nes jau ateina 
Šalta žiemelė. 


Ateis šiltoji, 
Graži vasarėlė. 


Išsprogs lapeliai 
Tavo žalieji, 
Sugrįš paukšteliai 
Visi linksmieji. 


Nustok liūdėjus, 
Aukšta girele! 
Nustok dūmuojus 
Apie žiemnelę! Pradės vėl žaisti 
Linksmai žvėreliai, 
Pradės dainuoti 


Ir piemenėliai. 
J. Kuzminas. 


Praeis žiemelė, 
Praeis šaltoji, 


KORESPONDENCIJOS. 


Švenčionių apskr. 


Sėniškis, Kaltinėnų vals. Apie mūsų 
sodžių „Viln, Ryt.“ 53 numer. tilpo p. 
` Zibutės korespondencija, apsilenkianti 
„su teisybe. Ten rašoma: „Atsiradus J. 
S—rui ir išmokinus savo vaikus gerti, 
ėmė tvirkti ir jaunimas“ Sėniškio jauni- 
mas tokių ištvirkėlių, kaip Sidabrai, 
neklauso ir nemano kausyti ir jiems pa- 
siduoti, Kaip pirma taip ır dabar gražiai 
linksminasi ir žengia lietuvybės keliu. Iš- 
skyrus du ūkininkus, visi yra išsirašę 
„Vil. Ryt.“ 

Jureivis. 


Astraviškiai. Tverečiaus vals. Jau dau- 
„iau kaip dešimts metų, kaip čia veikė 
privatinė lietuvių „Ryto“ mokykla, bet 
šiemet dar neveikia, nes įsikūrė lenkų 
valdiška, kurioje ir poterių moko lenki- 
škai. Tik čia gyviau veikia Šv. Kazmiero 
skyrius. 

Bijūnėlis. 


Kukutėliai. Tverečiaus vals. Šiemet 
čia kaip ir pernai veikia privatinė lietu- 
vių „Ryto“ mokykla su dviem mokyto- 
jais. Be to dar čia šiemet prie Ūkio Ra- 
telio įsteigta javų valymo punktas. O 
šiaip jaunimas kiek užmigo; gal sulaukę 
rudens turėdami daugiau laiko, vėl ims 
darbuotis. 

Šarka. 


Didžiasalis. Tverečiaus vals. Daugelį 
metų gyvavusi „Ryto“ mokykla ėma lyg 
žvaigždutė geęsti—priežastis netvirtintas 
mokytojas. Sodžiuje įsikūrė šiemet lenkų 
mokykla, jos neprašė. Trie to tenka pa- 
minėti, kad šiame sodžiuje gyvena senutė 
Šiaudinienė, turinti 96 m. amžiaus, Atrodo 
gan graži žilagalvė senutė tikro lietuviško 
tipo. Dar dirbti darbą gali, ir pora metų 
atgal, kaip pradėjo vartoti akinius. 
Moka daug senobinių lietuviškų dainelių, 
kurias ir dabar dar gali padainuoti. 

Tautietis. 


Reškutėnai, Kaltinėnų vals. 1925 m. 
1926 m. Švenčionių inspektorius mėgi- 
no šaly „Ryto“ mokyklos įkurti ir len- 
kišką mokyklą, bet mūsų žmonės ben- 
dromis jėgomis išlaikė savo mokyklą 
ir atsiųstieji lenkai mokytojai turėjo iš- 
važiuoti. Bet šiemet ir vėl susilaukėme 
lenko mokytojo, kuriam inspektorius pa- 
skyrė mokyti III ir IV skyrių, o ligšioli- 
niam mokytojui I ir II. Bet tėvai savo 
savo vaikų į aukštesnius kursus nelei- 
džia reikalaudami lietuvių mokytojo. To- 
del nelabai tiksliai buvo paduoti faktai 
korespondencijoj Nr. 54. 

Jurgis. 


Radiškė, Kaltinėnų vals. Nedidelis 
tai sodžius, apie 20 ūkininkų; visi 
lietuviai. Per paskutinius dvejus metus 
žydai kirto mūsų apylinkėje miškus, tai 
radiškiečiai gerokai užsidirbo, nors tie- 
są pasakius, tuo uždarbiu nepasinaudojo, 
nes visa sukišo tų pačių žydų kišenėn 
už degtine. Kertant miškus dirbo visokių 
žydų ir rusų darbininkų, kurie per tą 
laiką sudemoralizavo mūsų jaunimą, O 
kai kurioms mergaitėms ir „atmintis“ pa- 
liko. Dabar vėl atsirado naujas kovoto- 
jas už „laisvę“, Ignas K. (jį vadina visi 
Ignalka). Vargšas apėjęs visur ir niekur 
negavęs vietos, kaip netikęs, buvo pri- 
sirašęs prie gudų „Hramados“ Kazėnuo- 
se, bet ir iš ten išvytas. Mėgino įlįsti Šv. 
Kazimiero Draugidos skyriuosna, bet ne- 
pavyko; tuomet susidėjo su visokio plau- 
ko šnipeliais ir pasidarė uolus „Pirmyn“ 
platintojas. Dabar nešiojasi to laikrašt- 
palaikio pundus ir dalija žmonėms. O jei 
kas duoda „išgerc“, išpasakoja, kaip bu- 
vo Vilniuj, kaip jį plečkaitininkai priė- 
mę, pinigų davę ir t.t. žmonės jį visaip 
vadina: „tainiku“, bolševiku“, o mergai- 
tės — „kelnių ieškotoju“. Yra tai, žino- 
ma, pusgalvis, iš kurio visi juokiasi ir 
varo laukan. Bet matyt plečkaitininkai jį 
skaito „knygnešiu“. 

Geriausiai betgi būtų, kad lgnalka, 
suradęs botagą, grįžtų vėl prie kiaulių. 

Kaimynas. 


Lydos apskr. 


Kaniūkai, Benekainių vals. Čia rug- 
piūčio 25 d. buvo suvaidinta viešas va- 
karas „Ant bedugnės kranto“. Kluonas, 
kuriame vaidinta buvo papuošta tautiš- 
komis spalvomis ir ant durų oro pusėje 
parašyta: „Sveiki broliai lietuviai“. Pasi- 
baigus vaidinimui buvo sugiedotas tautos 
himnas. Tas pats vaidinimas buvo su- 
vaidintas ir Veligaruose, Benekainių vals. 

Raškinis. 


Ramaškonys, Varanavo val. „Ryto“ 
mokyklai koncesijos neduoda, jos vieto- 
je turime valdišką, Tos mokyklos vedėja 
nusiskundžia, kad jos vaikai nesupranta. 
Tėvai nemato didelės naudos iš moky- 
klos ir vaikų neleidžia. Daug kas gavo 
krūvą „wezwanių“ ir bausmių ir daug 
kas rengiasi eiti sėdėti; apie tai pareiškė 
ir inspektoratui. Mes norėjome įsisteigti 
savo ūkio ratelį, bet susirinkimui leidi- 
mo negavome. Dabar norėjo mums 
įsiteigti „kółeczko“, bet mes nenorėjo- 
me pristoti; per susirinkimą, besteigiant 
„Kėleczko“, mūsų jaunimas gražiai pa- 
dainavo lietuviškas daineles, kad inži- 
nierius agronomas net pesčias iškeliavo. 

Ūkininkas. 


UK1IO SKYRIUS. 


Gelbėkite rugius. « 


Kadangi sniegas iškrito ant neįšalu- 
sios žemės, tai yra pavojus, kad rugiai 
gali iššusti, juo labiau, kad iš rudens 
buvo labai sužėlę. Norint išgelbėti ru- 
gius nuo iššutimo, reikia jie akėti. Akė- 
ti galima sprenžininėmis akėčiomis, nu- 
stačius jų dantis taip, kad išdraskytų 


' tiktai sniegą ir nepakenktų želmenims 


Kas neturi sprenžininių akėčių, tai 
gali vartoti paprastas akėčias, iš abiejų 
šalių tarp dantų įspraudus ir pririšus 
kuolus, maždaug 5 cm. storumo, kad 


akėčių dantys perdaug nesigilintų į že 
mę ir nepakenktų želmenims. 

Kadangi dabar sniegas drėgnas, tai 
akėti gali nesiduoti. Bet jei pašaltų ir 
pasidarytų pluta, tai būtinai reikia ru- 
gius akėti viršuj nurodytu būdu, kad su- 
draskius tą plutą. Tuo būdu rugiams 
galima daug padėti ir apsaugoti nuo 
galutino iššutimo. Taigi ūkininkai, ne- 
snauskite, juo labiau, kad dabar turite 
gražaus laiko. 

Paskui gali būti per vėlu, 


Įvairūs patarimai. 


Klausimas. 1927 metais užvedėm by- 
lą su valdžia, kurią vesti pavedėm advo- 
katui. Liūdininkų tardymas buvo 1927 m. 
birželio mėnesio 6 dieną. No to laiko 
jau treti metai, bet ligi šioliai negauna- 
me jokio atsakymo. Kas tai gali būti 
per priežastis? Kiti užvedė bylas vėliau, 
bet jų bylos jau išėjo. Prašau patarti, 
kaip pagreitinus mūsų. bylą ir kur tuo 
reikalu kreiptis? 5 

Slaitas. 


Atsakymas. - Kadangi bylą jau veda 
advokatas, tai visais reikalais reikia į jį 
kreiptis. Vis delto advokato vardas yra 
gvarantija, kad bylą sąžiningai veda. 


Klausimas, Mūsų sodžius skirstosi 
į kolonijas. Matininko parėdymu, turį 
daugiau žemės ūkininkai visi paliko vie- 
toje, nors palikti vietoje norėjo ir ma- 
žažemiai. Ar Lenkijaj yra toks įstatymas, 
sulig kurio palieka vietoje tiktai daugiau 
turinčius žemės? 

Kopel malc. 

Atsakymas. Įstatymo, kuris laike 
komasacijos darytų lengvatas daugiau 
turintiems žemės, nėra. Jei yra nepaten- 
kintų matininko veikimu, tai gali skųstis 
į Žemės Tvarkomąją Komisiją (Urząd 
Ziemski). 


Klausimas. Mūsų dėdės sūnus jau 
11 metų kaip miręs ir nuo to laiko mes 
naudojomės jo žeme ir trobėsiais. Ar 
reikia užtvirtinti įsisenėjimo priežastis 
ir kur? Be to, kitas dėdės sūnus šios 
žemės paėmė vienas tiek, kiek mes tri- 
juose, t. y. broliai. Tai gal mums visiems 
priklauso po lygią dalį, kaipo brolių 


vaikams? 
A. K—bras. 


Atsakymas. Yra įstatymas, sulig kur:o 
jei kas naudojasi žeme 10 metų kaipo 
savininkas, tai ta žemė pereina jo nuo- 
savybėn. Todel turite teisę tik prie tos 
žemės, kuria naudojotės. 


Klausimas. Ar galima iš Ukio Drau- 
gijos išreikalauti instruktorius ar spe- 
cialisto šuliniams gręžti? Ir kiek tai 
kainotų? 

Ūkio Ratelio narys. 


Atsakymas. Kreipkitės tuo reikalu į 
Ūkio Draugiją. Vilnius, Didžioji (Wiel- 
ka) 12. 


Klausimas. Mūsų tėvas mirė 1928 m., 
turėdamas y6 metus amžiaus. Mes liko- 
me trys vaikai: Z broliai ir sesuo. Po 
tėvo mirties sužinojome, kad visas ju- 
damasis ir nejudamasis turtas testamentu 
aprašytas seseriai. Sužinoję mes užpro- 
testavome. Sesuo sako, kad užtvirtinta, 
bet mes neturime jokios žinios. Ar bus 
mums broliams pranešta apie tai? Ko- 
kiu būdu galima sužinoti, ar sesuo yra 
užtvirtinta, ar ne? 

Nuskriausti broliai, 


Atsakymas. Žinias apie testamento 
užtvirtinimą galima gauti tiktai Apygar- 
dos Teisme (Wydział Cywilny Sądu 
Okręgowego). 


Klausimas. Mūsų sodžius nuo pa- 
sterunko 11 km. ir darant L. Š. K. D. 
skyriaus susirinkimą komendantas ne- 
pasitenkina, kad mes jam užmelduojam 
3 dienom anksčiau, bet reikalauja, kad 
dar atsiųstiume furmanką. Ar turi jis 
teisę reikalauti, kad jį parvežtume? Jei 
ne, tai prie ko tuo reikalo kreipties? 

J. Gudas. 

Atsakymas. Tamstų pareiga pra- 
nešti apie susirinkimą įstatų numatytu 


laiku, O policijos dalykas susirasti sau 
arklius. Jei jie reikalauja atsiųsti arklius, 
tai galite raštu pasiskųsti savo apskrities 
starostai. 


Klausimas. Kaip galima išsigyti ir 
kokius vaistus vartoti dvokiančiojoj no- 
sies slogoj, kuri mane jau antrus metus 
kankina? | 

2 Sarkakojis. 

Atsakymas.  Žiūr. pereitam num. 


„Sveikatos kampelį“. 


Klausimas. Kai aš užmigdinėju, tai 
mano galvoje pradeda ūžti ir taip pasi- 
daro sunku, kad turiu tuojau nubusti. 
Pasakoja man, kad tai yra sloga, kurį 
kankina žmogų. Ar tai tiesa ir kaip ją 
galima išsigydyti? 

Sarkakojis. 

„Atsakymas. Nuo įsisenėjusios slogos 
gali galvą skaudėti, bet, sprendžiami iš 
Tamstos aprašymo, turime čia greičiau- 
siai reikalo su liga, nerviško paėjimo. 
Bus tai arba neurastenija (nervų suiri- 
mas) arba nemiga (Agrypnia), paeinanti 
iš nervų apsilpimo, iš rūpesnio. Nemie- 
ga taip pat tie, kurie ne laiku valgo ir 
ne laiku gula, kurie persidirba, seni gir- 
tuokliai. Kai kas negali užmigti kai ko- 
joms šalta. Toks gali į pakojį lovoj 
pasidėti sau šilią plytą. Ir aplamai, gali 
čia būti ir kokia kitokia liga, paeinanti 
iš organizmo apsilpimo. Nuo nemigos 
vaistų nepatartumę vartoti, geriausiai — 
kreiptis pas gydytoją. 


Klausimas. Prašau patarti, kas rei- 
kia daryti kai žmogaus veide auga t. v. 
inkštirai (tokie pučkeliai) ir kaip jie 
gydomi? 


J. G 
Atsakymas. Reikia kūnas švariai lai- 
kyti, žiūrėti, kad viduriai tinkamai valy- 
tųsi. Nakčiai veidą išsitepti Lassaro 
pasta (iš vaistinės), rytą nusiprausti šiltu 
1ninkštu vandeniu su muilu. 


Klausimas. Kas tai per ypatinga liga, 
nuo kurios žmonės nustoja kalbos, pa- 
skui tampa suparaližuoti. Kokie veiksniai 
prie to prisideda ir kaip ta liga gydoma? 

K. 


Atsakymas. Tai pareina nuo sma- 
genų ar nuo nervų siūlelių ligos. Gal 
kartais įvyko kraujo išsiliejimas smage- 
nyse nuo kraujo indelio plyšimo. Para- 
lyžiaus priežastys dažniausiai pareina 
nuo sifilio, girtuokliavimo, senatvės, 
peršalimo. Sunku trumpai visa aprašyti. 
Tokioj bėdoj visuomet reikia gydytojo. 
Kai kada pavyksta ir įsisenėjęs paraly- 
žius išgydyti. 


Klausimas. Prašau patarti, kaip iš- 
laikyti žalios kopūstų galvos iki pava- 
sario? Girdėjau, kad užkasama žemėn, 
tik nežinau, kaip kasama: ar taip kad 
šaltis nesiektų, ar taip, kad kartu su že- 
me sušaltų. Kaip yra geriau? 

Antanas Cepulis. 


Atsakymas. Norint kopūstų galvos 
išlaikyti ligi pavasar:o, reikia jos išrauti 
su šaknimis. Paskui kasama sausoj vie- 
toj duobė vieno metro gilumo, statoma 
nugenėtas kopūstų galvas viena prie ki- 
tos eile, o po to apipilama sausu smė- 
lia taip, kad dar ant viršaus galvų būtų 
plonas smėlio sluoksnelis (maždaug per 
du pirštų). Paskui vėl stato kitą kopū- 
stų eilę šaknimis aukštyn ir vėl užpila 
smėliu. Taip sudėti kopūstai gali gana 
ilgai išbūti nesugedę. Jeigu norima dau- 
giau kopūstų panašiu būdu išlaikyti, tai 
reikia jie sudėti į kelias tokias duobes. 


VILNIAUS RYTOJUS | 


Nepriklausomoj Lietuvoj. 


Lietuvos prekybos sutartis su Vengrija. 


Nesenai Kaune buvo pasirašyta pre- 
kybos sutartis su Vengrija. Ta proga, 
Lietuvos užsienių ministeris d-ras Zau- 
nius suruošė pusryčius, kuriuose daly- 
vavo Vengrijos chargė d'affaires p. Jun- 
gert, garbės konsulas p. Dobkevičius ir 
aukštieji užsienių reikalų mlnisterijos 
valdininkai. 


Centralinė kariuomenės biblioteka. 


Nesenai centralinė Lietuvos armijos 
biblioteka persikėlė naujan butan. Biblio- 
teka turi 10,000 knygų, ir daugybę žur- 
nalų ir laikraščių, kuriomis naudojasi 
išimtinai Lietuvos armijos karininkai. 
Biblioteką veda žymus mūsų literatūros 
bibliografas majoras Ružancovas. 


„Mūsų Vilnius“ eis dažniau. 


Mėnesinio Vilniui Vaduoti Sąjungos 
žurnalo šiomis dienomis išėjo 12—me- 
tinis numeris. Žurnalas pradėtas leisti 
pereitais metais lapkričio mėn., nedide- 
lio formato, 32 pusl. Paskutinis nr. jau 
turi virš 50 pusl., gausiai iliustruotas, 
pripildytas įdomios apie Vilnių ir Rytų 
Lietuvą medžiagos, Nuo pradžios 1930 m. 
žurnalas ketinamas leisti du kart per 
savaitę. 


Vokiečių knechtas nubaustas. 


Atvaduotame iš okupacijos Klaipė- 
dos krešte atsiranda dar vienur kitur 
pasiilgusių  Vaterlando vokiečių, kurie 
kartais viešai įžeidžia Lietuvos valstybę. 
Taip pav., rugpiūčio 15 d. Rogulių pra- 
džios mokyklos mokytojas vokietis Weiss 
įžeidė Lietuvos vėliavą. Už tą biaurų 
darbą gubernatorius Merkys nubaudė 
vokietį 7 dienomis arešto. 


Lietuvos armijos 11-kos metų veikimo 
sukaktuvės. 


Šio mėn. pabaigoj ruošiamos Lietu- 
vos armijos 11-kos veikimo metų sukak- 
vės. Jos bus visoje armijoje minimos 
labai iškilmingai. Lietuvos armija buvo 
pradėta organizuoti 1918 metais lapkri- 
čio mėn. Vilniuje. 


Amerikos lietuviai dalyvaus Vytauto 
Didžiojo mirties sukaktuvėse. 


Laikraščiai praneša, kad žinomoji 
garlaivių bendrovė „Baltic Amerika“ da- 
ranti specijalų prisiruošimą pervežti di- 
desnį Amerikos lietuvių skaičių Nepr, 
Lietuvon, kur jie bendrai dalyvaus Vy- 
tauto Didž. 500 m. mirties sukaktuvėse. 
Be to ta pati linija žadanti išleisti tam 
tkslui specijalę brošiūrą, kurios bus ats- 
pausdinta 50.000 egzempliorių. Ta bro- 
šiūra bus paskirta Vytauto Didžiojo at- 
minčiai. 


Vytauto sukaktuves ruošia ir Klaipė- 
diečiai. 

Klaipėda, kaip ir visas Lietuvos kra- 
štas, ruošiasi minėti Vytauto Didžiojo 
mirties sukaktuves. Tam tikslui jau su- 
darytas Komitetas. Tarp kitų dalykų 
Klaipėdos Komitetas žadąs pastatyti 
„Tautos Namus“ Klaipėdoje, kur būtų 
patalpintas ir Klaipėdos krašto tautinis 
lietuvių muziejus, 


Kudirkos mirties sukaktuves minėjo 
visa Lietuva. 


Kaip praneša laikraščiai, Kudirkos 
30 ties metų mirties sukaktuves minėjo, 
netik Kaune, bet jos buvo plačiai apvaik- 
ščiojamos ir visoje Lietuvoje. 


Klaipėdos žvejybos rūmų atidarymas. 


Šio mėn. 13 d. įvyko Klaipėdos kra- 
što žvejybos rūmų atidarymas ir pirmas 
šitų rūmų posėdis. | atidarymą buvo 
atvykę Klaipėdas Krašto gubernatorius 
p. Merkys, direktorijos pirmininkas p, 
Kadgynas, direktorijos nariai p. Vorbeck, 
Reizgys Ir Žigaudas, uošto direkcijos 
pirmininkas inž. Visockis, miesto vyriau- 
sias burmistras dr. Grabovas, spaudos 
atstovai ir daug svečių. Posėdį atidarė 


p. Toliušis, dėkodamas atvykusiems ir 
pažymėdamas, kad savo atsilankymu 
aukštieji svečiai parodė savo susidomė- 
jimą nauja įstaiga. Toliau jis pareiškė 
vilties, kad ir ateity Klaipėdos krašto 
žvejų interesais bus rūpintasi, teikiant 
paramos žvejybos rūmų darbams. Po 
to kalbėdamas Klaipėdos krašto guberna- 
torius p. Merkys, nurodė, kad gyvendami 
prie jūros susiduriame su žvejyba. Ga- 
na turtingą gamtos turtais pajūrį reikia 
tiksliau išnaudoti. Tam reikia organi- 
zuoti šių natūralių turtų eksploatavimą. 
Klaipėdos krašto žvejų rūmų tikslas esąs 
bendromis jėgomis išvystyti ir suorga- 
nizuoti Lietuvos jūroj žvejybą, kuri gali 
duoti kraštui daug pelno. 

Žvejybos išvystymas Lietuvos pajūry 
Lietuvos vyriausybei labai rūpi, ir ji 
rems visus šiuo reikalu gerus ir naudin- 
gus sumanymus. Baigdamas 'savo kaibą, 


* p. gubernatorius tarė: „Aš, pabrėždamas, 


dar kartą, ypatingą geros žvejybos išsi- 
vystymo svarbą linkiu Lietuvos žvejams 
bendromis jėgomis vystyti savo užsiė- 
mimą gimtojo krašto ir visos. valstybės 
naudai“, 

Toliau naują įstaigą trumpomis kal- 
bomis sveikino direktorijos pirmininkas 
p. Kadgynas uosto direkcijos pirminin- 


kas inž. Visockis, miesto burmistras dr. 
Grabovas ir kiti. Žvejybos rūmų vardu 
atstovas Plennis pareiškė padėką dire- 
ktorijai už žvejybos rūmų įstatymo su- 
darymą, seimeliui už to įstatymo pri- 
ėmimą ir p. gubernaioriui — už patvir- 
tinimą. 


Tunelis po Kauno miestu. 


Laikraščiai praneša, kad Kauno mie- 
to taryba svarstanti požeminio tunelio 
pravedimo Kauno mieste klausimą. Tu- 
nelis jungtų dvi svarbiausias miesto ga- 
tves ir eitų po Zaliuoju kalnu. Tuo 
klausimu turi išsitarti žinovai—inžinieriai, 


Kultūrinis Lietuvos su Sovietų Rusija 
susiartinimas. 


Šiomis dienomis Lietuvos vyriausy- 
bė užtvirtino Lietuvos ir Sovietų Rusi- 
jos kultūrinio susiartinimo įstatus. Pa- 
naši susiartinimo Draugija jau nuo se- 
niau velkia Latvijoje. 


Vieton „Saulės“— Valstybinė Gimnazija. 


Nesenai privatinės „Saulės“ gimna- 
zijos,Utenoje mokiniai sustreikavo rei- 
kalaudami suvalstybinti gimnaziją. Del 
to streiko vyriausybės parėdymu „Sau- 
lės“ gimnazija Utenoje tapo uždaryta, 
O jos vieton įsteigta valstybinė gimnazija. 


VIETOS KRONIKA, 


Gudų-Sanatorių Akademije. 


Š. m. lapkričio 17 d. gudų gimnazijos 
bute įvyko akademija gudų veikėjo Iva- 
no Luckevičiaus dešimties metų mirties 
sukaktuvių paminėjimui. Ivanas Lucke- 
vičius yra miręs 1919 m. rugpiūčio mėn. 
20 d. Mažas netikslumas! 

Pačta siunčiamais pakvietimais ton 
akademijon buvo prašyti tarp kitų ir 
lietuviai. Kas susiprato, kame dalykas, 
nepasinaudojo kvietimais, tačiau keletas 
nuvyko. 

Akademiją atidarė prakalbą gimnazi- 
jos direktorius R. Astroūski, pagarsėjęs 
„Hramados“ byloje, dabar sanatorius. 
Referatą apie Ivano Luckevičiaus gyve- 
nimą ir darbuotę skaitė stud. Stanislovas 
Stankevičius.  Palietęs mirusio Ivano 
Luckevičiaus santykius didžiojo karo 
metu su lietuviais Vilniuje, tarp kitų ne- 
sąmonių taip pasakė: „Kuomet vokiečiai 
įkūrė Tarybą, Ivanas Luckevičius jon 
nėjo, nes Taryba buvo organizuojama 
gudų nenaudai“. Lietuviai, iš mandagu- 
mo netik neužprotestavo, bet vienas 
jų net prabilo iš estrados. Kad taip 
kalba gudai sanatoriai, mums visai 
nenuostabu. Kiekvienas doras žmogus 
žino, jog Lietuva atsistojo ant savų kojų 
dėka savo tautos pasiryžimams ir pasi- 
šventiniams, o ne vokiečių malonei, Ti- 
kime, kad ir gudų tauta nekitaip mano. 


Sensacinės paskalos. 


Varšuvos, © paskui ir Vilniaus lenkų 
spauda paleido žinių, kad prof. Voldę- 
maras kreipęsis į Vilniaus Univertiteto 
senatą, prašydamas leisti jam dėstyti Lie- 
tuvos istoriją Vilniaus Universitete, Vil- 
niškė lenkų spauda, paduodama tą žinią, 
prideda ir savo charakteringas pastabas. 
Taip bebekų organas „Kur. Wil.“ užgin- 
čija iš patikimo šaltinio, kad prof. Vol- 
demaras nesikreipęs į Vilniaus Universi- 
tetą ir tik galįs tai padaryti. Po to daro 
pastabą, kad lenkų valdžia sutiktų įsilei- 
sti prof. Voldemarą ir duotų jam „kartę 
pobytu“. Zinoma, visos šios žinios“ yra 
gryniausi prasimanymai, kuriuos fabri- 
kuoja įvairios lenkų spaudos agencijos, 
kurios, neturėdamos kas daro, užsiima 
paskalų (pletkų) nešiojimu, 

Sužinojęs apie šitokios rūšies prasi- 
manymus prof. Voldemaras pareiškė 
spaudai, kad tai yra gryniausia provo- 
kacija, nukreipta prieš jo asmenį. Prie 
to pareiškė, kad nemanąs niekur va- 
žiuoti iš Lietuvos, 


Mirė Vilniaus krašto lietuvis. 


Laikraščių pranešimu, šio mėnesio 
Kauno miesto ligoninėje mirė ilgai sirgęs 


džiovos liga Jonas Šekštelis, buvęs Lie- 
tuvos kariuomenės savanoris. Velionis 
yra kilęs iš Daukšių kaimo, Švenčionių 
valsč. Jis yra tikras brolis lietuvių mo- 
kytojo Vlado Šekštelio. 


Gardine uždarytas gudų atstovų 
klubas. 


Šiomis dienomis lenkų policija pada- 
riusi Gardine gudų atstovų klubo sekre- 
terijate kratą, sekretarijatą uždarė ir jo 
vedėją suėmė. Byla perduota teismo pro- 
kuratūrai, 


Silpnas Dūkšto „kunigaikštis“. 


Dūkšte, kaip žinome, gyvena keliolika 
gelžkeliečių ir keletas valdininkų. Jie, ne- 
norėdami lankytis parapijos bažnyčion, 
kurioje ir jiems buvo skiriamas laikas pa- 
maldoms, pradėjo statyti sau koplytėlę, 
gavo ir kun. St. Kodel ta koplyčia ten sta- 
toma, apie tai gerai žino vietos gyven- 
tojai. Ir tas į akis metasi, kad tuo rūpi- 
nasi tik gelžkeliečiai valdininkai ir vie- 
nas kitas sulenkėjęs lietuvis. Del tos ko- 
plyčios jau senai vedama spaudoje gin- 
čai. Stai ir pereitą antradienį „Słowo“ 
įsidėjo p. V. Rutkevičiaus laišką, kuria- 
me jis karštai gina tos koplyčios reika- 
lus, o laiško»gale pasisako esąs „Lie- 
tuvos kunigaikščių Vytenio ir Buivydo (?) 
ainis. 

Silpnas senųjų Lietuvos kunigaikščių 
ainis, jeigu dedasi su tais, kurie veikia 
kaip tik ne lietuvių naudai. Prabočiai 
tikriausiai išsižadėtų tokio ainio, nors 
jis jiems įrodinėtų neginčijamais doku- 
mentais. 


„galima 


Nr 58(65) 


Prisiminė. t 


CŠio mėn. 11 dieną Miesto Storastijos 


parėdymu buvo sukonfiskuotas „Vilniaus | 


Rytojaus“ Nr. 55. Apie tą sukonfiskavi- 
mą lenkų laikraščiai nieko neparašė ir 
tik 10dienų praėjus būtent pereitą trečia- 
dienį „Kur. Wil.“ ir „Dz. Wil.“ pranešė 
nei iš šio nei iš to, kad vakar, suprask 
antradienį, buvo sukontiskuotas „Vilniaus 
Rytojus“. Kam tos žinios reikalingos, 
sunku pasakyti. 


Kalėdų atostogos mokyklose. 


Lenkijos Švietimo ministerio parėdy- 
mu šiemet vidurinėse ir pradžios moky- 
klose Kalėdų atostogos prasidės gruo- 
mėn. 21 dieną. Mokslas po Naujų metų 
prasidės sausio mėn. 4 dieną. 


Padėka. 


„ „Kunigui Pranui Bieliauskui, paauko- 
jusiam Liet. Šv. Kazimiero D-jos skai- 
tyklai 45 knygas. nuoširdžiai taria ačiū 


L. Šv. Kaz. D-jos Centro 
Vaidyba. 


Redakcijos atsakymai. 


P. Mokiniui. Kreipkitės į Šv. Kazi- 
miero draugijos centro valdybą. Vilnius 
Didžioji (Wielka) 12. Dabar netilps, nes 
neparašyta, kada buvo vakarėlis. Lauksi- 
me kitos korespondencijos. 

P. Draugui. Esate labai nekantrūs; 
jau tur būt tilpo. Už „Viln. Ryt.“ reikia 
mokėti, o laukti, kol pralobsite, adminis- 
tracija negalės; bet to ir prenumerata la- 
bai maža, metams tik 4 auksinai. 

P. Kaimynui. Korespondenciją gavo- 
me. Bet del vietos stokos turėjome ją su- 
trumpinti. 

P. Sakalėliui. Korespondencijas su- 
trumpinę įdėjome, Ačiū. „Iš Tverečiaus pa- 
dangės“ tilpa šiame num. Rašant prašytum 
numeruoti puslapius, nes sunku susiorien- 
tuoti. 

Jureivis. Vieną korospondenciją de- 
dame. Antra netilps, nes joje nieko nėra 
gero, o vien apie jaunimo tamsumą. Gal 
Tamsta būdamas jų kaimynu paragintum 
nelaimingą jaunimą prie šviesos, pav., kad 
ir laikraščius užsakant. 


Šv. Kazimiero Knygyne 
Vilniuje, Aušros Vartų 12, 


galima gauti nebrangiomis kainomis vi- 
sų lietuviškų knygų, O taip pat vadovė- 
lių kitomis kalbomi 


OO OO [OO 09 TV D6N9LD) 


Ką tik atspausdinta 


„Nauja Jaunuomenei 
Maldaknygė“ 


ją gauti Vilniuje, Aušros Vartų 
12, Sv. Kazimiero Knygyne. 


ZZAN ZAZA 


® Jau išėjo iš spaudos 1930 metams didelis, paveiksluotas | 


„VILNIAUS KALENDORIUS“ 


šių metų kalendoriuje yra daug įdomių ir įvairių pasiskaitymų 
iš visų sričių, daug paveikslų ir šiaip naudingų žinių. Nema- 
žinios iš veterinarijos (gyvulių ligos), infor- 


acijų skyrius ir t.t. Viršelis spalvotas. Skubėkite siųsti užsa- 


kymus, nes jau maža beliko. 


PASTABA. 


žas ūkio skyrius, 
o 
g 


Kaina 1 auks. 20 sk. 


Pernykščio „Vilniaus kalendoriaus“ ėmėjai ir platin- 


tojai prašomi kuogreičiau atsiskaityti iš parduotų egzempliorių, nes kitaip i 
9} negalėsime duoti kreditan naujo kalendoriaus. 


9 
EZA 


Leidėjas ir Atsak. Redaktorius Julius Navikas, 


„RUCH“ Spaustuvė, Totorių g. 


